Drie beseer in botsing tussen drie motorsFoto: Verskaf. Drie mense is beseer toe die motors waarmee hulle gereis het Vrydagmiddag op die N4 in Kroondal gebots het. Annine Siddall, woordvoerder van ER24, het gesê die voorval het omstreeks 13:30 plaasgevind. “Toe paramedici by die toneel opdaag, het hulle twee vroue wat vasgeknel was in ŉ Polo aangetref,” het Siddall gesê. Albei vroue het volgens haar matige beserings opgedoen. “Hulle is vir hul wonde behandel en na nabygeleë hospitale vervoer vir verdere mediese behandeling.” ŉ Ander man het geringe beserings opgedoen en is deur ander nooddienste behandel. Die polisie ondersoek die voorval.